Nr. 8492/12.06.2020

**Comunicat de presă**

În perioada 11.05.2020-22.05.2020 s-a desfăşurat Campania Naţională pentru verificarea respectării de către persoanele juridice care desfăşoară activităţi de mediere şi plasare a forţei de muncă în străinătate, a prevederilor Legii nr. 156/2000 privind protecţia cetăţenilor români care lucrează în străinătate, iar în perioada 18.05.2020-23.05.2020 s-a desfăşurat Campania Naţională pentru identificarea cazurilor de muncă nedeclarată la angajatorii care îşi desfăşoară activitatea în domeniile construcţii şi întreţinerea şi repararea autovehiculelor.

În domeniul relaţiilor de muncă au fost efectuate 35 acţiuni de control.

În cadrul Campaniei Naţionale pentru verificarea respectării de către persoanele juridice care desfăşoară activităţi de mediere şi plasare a forţei de muncă în străinătate, a prevederilor Legii nr. 156/2000 privind protecţia cetăţenilor români care lucrează în străinătate, s-au efectuat 10 acţiuni de control şi au fost aplicate 4 sancţiuni contravenţionale din care un avertisment şi 3 amenzi. A fost identificată o persoană prestând activitate având contractul individual de muncă suspendat.

În urma Campaniei Naţionale pentru identificarea cazurilor de muncă nedeclarată la angajatorii care îşi desfăşoară activitatea în domeniile construcţii şi întreţinerea şi repararea autovehiculelor, au fost efectuate 25 acţiuni de control şi au fost identificate 9 persoane prestând muncă nedeclarată, din care 5 persoane fără a avea încheiate contracte individuale de muncă şi 4 persoane având contractual individual de muncă suspendat. Au fost aplicate 33 sancţiuni contravenţionale, din care 15 amenzi şi 18 avertismente.

În domeniul securităţii şi sănătăţii în muncă au fost efectuate 22 de acţiuni de control şi au fost aplicate 8 sancţiuni contravenţionale din care 7 avertismente şi o amendă .

**Inspector şef**

**Jrs. Eva MAN**

**Inspectoratul Teritorial de Muncă Mureş**